32006R0210
L 036/34
JURNALUL OFÍCIAL AL UNIUNII EUROPENE
REGULAMENTUL (CE) NR. 210/2006 AL COMISIEI
din 7 februarie 2006
de stabilire, pentru anul de comercializare 2006/2007, a valorii ajutorului pentru tomatele destinate transformării
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor transformate pe bază de fructe și legume (1), în special articolul 6 alineatul (1),
întrucât:
(1)
Articolul 3 alineatul (3) din Regulamentul (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește sistemul de ajutor în sectorul produselor transformate pe bază de fructe și legume (2) prevede publicarea de către Comisie, înainte de 31 ianuarie, a valorii ajutorului aplicabil tomatelor destinate transformării.
(2)
Pentru statele membre ale Comunității în alcătuirea de la 30 aprilie 2004, examinarea respectării pragurilor comunitare și naționale de transformare a tomatelor, prevăzute la articolul 5 alineatul (1) din Regulamentul (CE) nr. 2201/96, se stabilește pe baza cantităților pentru care s-au acordat ajutoare în cursul ultimilor trei ani de comercializare pentru care sunt disponibile date definitive pentru toate statele membre respective.
(3)
Pentru statele membre care au aderat la Uniune la 1 mai 2004, examinarea respectării pragurilor comunitare și naționale de transformare a tomatelor se stabilește pe baza cantităților pentru care s-au acordat ajutoare efective în cursul anului de comercializare 2004/2005 și a cantităților la care se referă cererile de ajutor pentru anul de comercializare 2005/2006, în conformitate cu articolul 4 din Regulamentul (CE) nr. 416/2004 al Comisiei din 5 martie 2004 de instituire a măsurilor tranzitorii de aplicare a Regulamentului (CE) nr. 2201/96 al Consiliului și Regulamentului (CE) nr. 1535/2003 ca urmare a aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană (3).
(4)
Cantitatea de tomate transformate în cadrul sistemului de ajutor care se va lua în considerare pentru examinarea respectării pragurilor naționale și comunitare depășește pragul comunitar cu 978 544 tone. Pentru statele membre care și-au depășit pragul de transformare, valoarea ajutorului pentru tomatele destinate transformării pentru anul de comercializare 2006/2007 ar trebui, prin urmare, modificată în raport cu nivelul stabilit la articolul 4 alineatul (2) din Regulamentul (CE) nr. 2201/96, în conformitate cu articolul 5 alineatele (2) și (4) din regulamentul menționat anterior, precum și cu articolul 3 alineatul (2) din Regulamentul (CE) nr. 416/2004.
(5)
Măsurile prevăzute de prezentul regulament sunt în conformitate cu avizul Comitetului de gestionare a produselor transformate pe bază de fructe și legume,
ADOPTĂ PREZENTUL REGULAMENT:
Articolul 1
Pentru anul de comercializare 2006/2007, valoarea ajutorului pentru tomate în temeiul articolului 2 din Regulamentul (CE) nr. 2201/96 se stabilește după cum urmează:
(a)
în Grecia, Franța, Portugalia, Republica Cehă, Cipru, Ungaria, Malta, Polonia și în Slovacia, 34,50 EUR/tonă;
(b)
în Italia, 30,43 EUR/tonă;
(c)
în Spania:
(i)
34,50 EUR/tonă pentru tomatele destinate transformării în tomate decojite conservate întregi;
(ii)
23,35 EUR/tonă pentru tomatele destinate altor transformări.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 februarie 2006.